शुरुआत हुई, जब राहुल गांधी चुनाव हारने के बाद अपनी लंबी विदेशी छुट्टी के बाद वापस वतन लौटे नई ऊर्जा से चमकते हुए। लोकसभा में पहुंचते ही प्रधानमंत्री पर ताना कसा कि वे ‘सूट-बूट की सरकार’ चला रहे हैं। इस ताने के बाद प्रधानमंत्री जैसे घबरा से गए और देश की आर्थिक दिशा बदलने का अपना वादा भूल कर उसी रास्ते पर लौट आए, जिस पर कांग्रेस की सरकारें चलती आई हैं नेहरूजी के दौर से। जिस व्यक्ति को देश के मतदाताओं ने पूर्ण बहुमत दिया था आर्थिक परिवर्तन लाने के नाम पर, इस ताने से डर गए। न डरे होते मोदी तो हो सकता है अब तक भारत के सरकारी बैंकों का निजीकरण हो गया होता और वे इस हाल में नहीं होते, जो आज हैं।